**DIENOS CENTRO „ŠVIESA“ ETIKOS KODEKSAS**

(santrauka)

1. Etikos kodeksas nustato veiklos ir elgesio principus, profesinės etikos normas, kuriomis vykdydami darbines funkcijas turi vadovautis Dienos centre „Šviesa“ (toliau – Centre) dirbantys darbuotojai.
2. Kodeksas parengtas vadovaujantis *Lietuvos Respublikos Konstitucija,* Lietuvos socialinių darbuotojų etikos kodeksu, Neįgaliųjų teisių konvencija, Centro vidaus tvarkos taisyklėmis.
3. Etikos kodekso tikslai – apibrėžti elgesio normas, užkirsti kelią neetiškam elgesiui, ugdyti darbuotojų atsakomybę, skatinti Dienos centro „Šviesa“ paslaugų gavėjų (toliau – lankytojų) socialinį dalyvavimą.
4. Kodeksui pritarė Centro seniūnų taryba.

**Darbuotojų elgesys su lankytojais (su alternatyvia komunikacija):**

1. Pripažįsta kiekvieno lankytojo teisę būti savitam ir skirtingam, nesivadovauja išankstinėmis nuostatomis.
2. Puoselėja geranoriškumą, lygiateisiškumą, mandagumą.
3. Siekia, kad kiekvieno lankytojo teisė į orų savo emocinių, fizinių, socialinių poreikių patenkinimą būtų užtikrinta.
4. Teikia pirmenybę lankytojų interesams.
5. Organizuoja naujas veiklas atsižvelgdami į besikeičiančius lankytojų poreikius.
6. Išlaiko konfidencialumą.
7. Skatina asmens savarankiškumą.

**Lankytojų elgesys Centre (su alternatyvia komunikacija):**

1. Pripažįsta kiekvieno lankytojo ir darbuotojo teisę būti savitam ir skirtingam.
2. Pagarbiai elgiasi su Centro lankytojais ir darbuotojais.
3. Laikosi grupės susitarimų.
4. Drąsiai išsako savo nuomonę, yra savarankiški.
5. Padeda vieni kitiems.
6. Valgykloje kalba ramiai.
7. Noriai įsitraukia į dirbtuvių, studijų veiklą.
8. Telefonu naudojasi po užsiėmimų.
9. Grupėje ar kieme palaiko švarą ir tvarką, radę ne vietoje numestas šiukšles, įmeta jas į kieme stovinčius konteinerius.
10. Autobuse elgiasi drausmingai, klauso juos lydinčių darbuotojų.

**Darbuotojų elgesys su kolegomis:**

1. Kuria darbingą, dalykinę, pasitikėjimu grįstą, pozityvią atmosferą Centre.
2. Vengia konfliktų, intrigų, apkalbų, neskleidžia asmens orumą žeminančios informacijos.
3. Bendradarbiauja su kolegomis, yra atviri kitų kolegų idėjoms.
4. Tarpusavyje bendrauja pagarbiai, lankytojų akivaizdoje neatsiliepia apie kolegas neigiamai, pastabas išsako tiesiogiai.
5. Informuoja tiesioginį vadovą apie bendradarbių, pažeidusių profesinės etikos normas, elgesį.
6. Susilaiko nuo viešos kritikos apie savo ir kolegų atliekamas konkrečias užduotis, pagrįstą kritiką bendradarbiui reiškia asmeniškai ir korektiškai.
7. Gerbia kitų darbuotojų darbo metodus, jeigu jie nepažeidžia Centro etikos kodekso.
8. Dalijasi gerąja patirtimi.

**Dovanų priėmimas:**

1. Darbuotojams draudžiama reikalauti arba priimti bet kokias dovanas, kurios jiems ar jų artimiesiems duoda finansinę ar nefinansinę naudą.
2. Dovanomis nelaikoma: produktai, skirti pasivaišini Centro bendruomenės narių švenčių metu.

**Kodekso nuostatų laikymosi kontrolė ir priežiūra:**

1. Informaciją apie Centro darbuotojų galimus pažeidimus nagrinėja, pažeidimų prevencines priemones nustato ir Centro etikos kodekso praktinio taikymo klausimais konsultuoja Etikos komisija.
2. Etikos komisija sudaroma Centro direktoriaus įsakymu ne mažiau kaip iš 5 nepriekaištingos reputacijos darbuotojų.
3. Komisija nagrinėjimo procedūrą pradeda gavusi rašytinę informaciją (tarnybinį pranešimą, darbuotojo skundą, ar kitokią) apie darbuotojo galimai padarytą Centro etikos kodekso pažeidimą. Komisija nagrinėjimo procedūrą gali pradėti ir savarankiškai.

**Atsakomybė už Centro etikos kodekso pažeidimus:**

1. Sprendimą dėl nuobaudos skyrimo / neskyrimo priima Centro direktorius, Etikos komisijos, išnagrinėjusios konkretų šio Centro etikos kodekso pažeidimą, teikimu.
2. Drausminės nuobaudos skiriamos Darbo kodekse nustatyta tvarka.
3. Etikos komisija, nustačiusi, kad pažeisti Centro etikos kodekso reikalavimai, atsižvelgiant į pažeidimo mažareikšmiškumą ar lengvinančias aplinkybes, gali apsiriboti nagrinėjimu ir siūlyti neskirti nuobaudos.